شەفەق
نیوز/ راگەیانن پۆلیس زیقار، ئمڕوو شەممە، خەوەردا لە دەسگیرکردن سێ گەنج دویەتیگ رفاننە
و سەرانە لە خاوەنی تواستنە.
لە بەیاننامیگ
رەسیە ئاژانس شەفەق نیوز وت: فەرماندەیل ئۆپراسیۆنەیل سۆمەر و پۆلیس پارێزگای زیقار
و وە کار هاوبەش وە هاوکاری دەرچگ ئەرا رەسین وە داواکریایل و جیوەجیکردن فەرمان دەسگیرکردنیان.
وتیش"
بنکەی پۆلیس ئەریدۆ لە پارێزگاگە توەنستن ٣ توومەتبار وە رفیان دویەتیگ ١٤ ساڵ دەسگیر
بکەێد، و هەواڵەیان بکەێدە وەڕێەوبەرایەتی دژە تاوان، و دیاری کرد ک لە لێکۆڵینەوە
هەرلە توومەتبار ( م . ص . م ) لە تەمەن ٢٥ ساڵان، و توومەتبار ( ح . ح . ه‍ ) لە تەمەن
٢٨ ساڵان، و توومەتبار ( ع . ع . ح ) لە تەمەن ٢٣ ساڵان دان وە توومەتەگە هاوردن،
و قسەیلیان واژوو کریا، و دادوەر لێکۆڵینەوە بڕیار بەندیکردنیان وەگورەی مادەی ٤٢١
لە یاسای سزادان عراقی دا.
